Tec-Mec oli Valerio Colottin perustama italialainen Formula 1 -talli, joka osallistui ainoastaan yhteen osakilpailuun, Yhdysvaltain GP:hin 1959. Kilpailussa tallin brasilialainen kuljettaja Fritz d'Orey keskeytti. Tec-Mec käytti kilpailussa Maserati 250F-auton muunnosta. Autolla ajettiin myöhemmin vanhojen autojen historic racing-kilpailuissa. Kilpatallin lopetettua toimintansa Colotti keskittyi liiketoimintaan perustamalla Colotti Trasmissioni -yrityksen, joka erikoistui vaihdelaatikoihin ja moottoreihin.